**ชื่อเรื่อง นกกระจาบแตกความสามัคคี**

มีพญานกกระจาบตัวหนึ่งคุมบริวารจำนวนนับพันตัว ท่องเที่ยวหากินอยู่ในป่าใหญ่ได้รับความผาสุกตลอดมา อยู่มาวันหนึ่ง พรานล่านกบังเอิญมาพบนกกระจาบฝูงนี้เข้า จึงเข้าไปแอบซุ่มอยู่หลังพุ่มไม้ แล้วทำเสียงร้องเลียนแบบนกกระจาบ เมื่อนกกระจาบได้ยินจึงหลงเข้าใจผิดคิดว่า พวกของตนร้องเรียกจึงบินลงมารวมกันข้างพุ่มไม้นั้น นายพรานซึ่งคอยทีอยู่แล้วก็ทอดตาข่ายลงอย่างรวดเร็ว จับนกกระจาบไปได้อย่างสบาย หลังจากวันนั้น นายพรานก็มาทอดตาข่ายจับนกไปได้ทุกวัน พญานกนกกระจาบพยายามอย่างยิ่งที่จะคิดหาทางช่วยเหลือบริวารของตน จนกระทั่งวันหนึ่งพญานกกระจาบเรียกประชุมบริวารที่เหลือและบอกอุบายว่า“ ครั้งต่อไป ถ้าพวกเราถูกนายพรานทอดตาข่ายอีกละก็ จงตั้งสติให้ดี ให้แต่ละตัวเอาหัวสอดเข้าในช่องตายข่ายตัวละตา แล้วบินขึ้นพร้อม ๆ กัน ยกเอาตาข่ายนั้นไปพาดทิ้งไว้บนยอดไผ่ที่อยู่ไกล ๆ แล้วปลดตัวเองออกมาก็จะหนีรอดได้ ”วันต่อ ๆ มา เมื่อพรานนกนำตาข่ายมาทอดอีก นกกระจาบก็พร้อมใจกันทำตามคำแนะนำของพญานกเสมอ พรานนกจึงจับนกกระจาบไม่ได้เลยต่อมาไม่นาน มีนกกระจาบซุ่มซ่ามตัวหนึ่งโผลงมาบนพื้นดิน แต่บังเอิญพลาดไปเหยียบเอาหัวนกกระจาบอีกตัวเข้า นกกระจาบตัวนั้นโกรธมากร้องโวยวายขึ้นมา ถึงนกกระจาบซุ่มซ่ามจะอ้อนวอนขอโทษอย่างไร นกตัวที่ถูกเหยียบหัวก็ไม่ยอมให้อภัย จนเกิดทะเลาะวิวาทกันขึ้น กลายเป็นแบ่งพรรคแบ่งพวกกัน ต่างพูดจากระทบกระเทียบแดกดันกันต่าง ๆ นานา พญานกกระจาบเห็นดังนั้นจึงเข้าห้ามปราม แต่นกกระจาบเหล่านั้นไม่ยอมฟัง พญานกกระจาบจึงกล่าวว่า ต่อไปความพินาศจะเกิดขึ้นแก่นกกระจาบทั้งหลายเป็นแน่ จึงพานกบริวารที่เชื่อฟังแยกฝูงออกไปหากินที่อื่นเมื่อพรานมาดักนกกระจาบอีกครั้ง นกกระจาบเหล่านั้นเมื่อไม่มีความพร้อมเพรียงเพราะมัวแต่ทะเลาะกันเอง กำลังแรงจึงไม่พอที่จะนำเอาตาข่ายขึ้นไปได้ พรานนกจึงจับนกกระจาบเหล่านั้นไปอย่างง่ายดาย

(2565). ***สัมโมทมานชาดกชาดก ว่าด้วยโทษของการแตกสามัคคี*** สืบค้น 4 มกราคม 2568.
 จาก https://kalyanamitra.org/th/article\_detail.php?i=2761

**คำถามที่ 1 แบบเลือกตอบ (อย่างน้อย 1 คำถาม)**

 จากนิทานชาดกที่นักเรียนได้อ่านข้างต้น ผู้แต่งมีวัตถุประสงค์หลักอย่างไรในการเขียนนิทานเรื่องนี้

1. เพื่อให้นักเรียนทราบถึงความสำคัญของความสามัคคี

2. เพื่อให้นักเรียนรู้จักมีน้ำใจแบ่งบันช่วยเหลือผู้อื่น

3. เพื่อให้นักเรียนสามารถแบ่งทีมการทำงานได้ถูกต้อง

4. เพื่อให้นักเรียนรู้ถึงความสามารถของนกกระจาบ

**เฉลย/แนวคำตอบ** คำตอบที่ :1 เพื่อให้นักเรียนทราบถึงความสำคัญของความสามัคคี

**กระบวนการอ่าน:** การบูรณาการและตีความ

**สถานการณ์:** บริบทการอ่านเพื่อการศึกษา

**แหล่งที่มา:** เนื้อเรื่องเดียว

**รูปแบบของเนื้อเรื่อง:** แบบต่อเนื่อง

**ประเภทของเนื้อเรื่อง:** บอกเล่าอธิบายเหตุผล

**ลักษณะข้อสอบ:** แบบเลือกตอบ

**ความสอดคล้องตัวชี้วัด:** ท 1.1 ป.3/5 สรุปความรู้และข้อคิดจากเรื่องที่อ่านเพื่อนำไปใช้ในชีวิตประจำวัน

**คำถามที่ 2 แบบเลือกตอบเชิงซ้อน (อย่างน้อย 1 คำถาม)**

จากเนื้อเรื่องข้างต้น ข้อความใดต่อไปนี้เป็นกล่าวถูกต้องตามเนื้อเรื่องให้วงกลมล้อมรอบคำว่า **“ใช่”** หรือถ้าข้อกล่าวไม่ถูกต้องตามเนื้อเรื่องให้วงกลมล้อมรอบคำว่า **“ไม่ใช่”**

|  |  |
| --- | --- |
| **ข้อความ** | **คำตอบ** |
| พญานกกระจาบเป็นหัวหน้าฝูงที่ดี คอยดูแลฝูงด้วยความผาสุก | ใช่ / ไม่ใช่ |
| นายพรานใช้ตาข่ายจับนกกระจาบไปขายเป็นจำนวนมาก | ใช่ / ไม่ใช่ |
| นกกระจาบสามารถรอดจากการถูกจับในครั้งแรกเพราะโชคช่วย | ใช่ / ไม่ใช่ |
| เมื่อมีการทะเลาะวิวาทเกิดขึ้นที่ใดแล้ว ความสามัคคีก็จักไม่เกิดขึ้นที่นั่น | ใช่ / ไม่ใช่ |
| เมื่อนายพรานมาจับนกกระจาบในครั้งที่ 2 ฝูงนกกระจาบใช้พลังความสามัคคีในการเอาตัวรอด | ใช่ / ไม่ใช่ |

**เฉลย/แนวคำตอบ คำตอบที่ :**

|  |  |
| --- | --- |
| **ข้อความ** | **คำตอบ** |
| พญานกกระจาบเป็นหัวหน้าฝูงที่ดี คอยดูแลฝูงด้วยความผาสุก | ใช่ / ไม่ใช่ |
| นายพรานใช้ตาข่ายจับนกกระจาบไปขายเป็นจำนวนมาก | ใช่ / ไม่ใช่ |
| นกกระจาบสามารถรอดจากการถูกจับในครั้งแรกเพราะโชคช่วย | ใช่ / ไม่ใช่ |
| เมื่อมีการทะเลาะวิวาทเกิดขึ้นที่ใดแล้ว ความสามัคคีก็จักไม่เกิดขึ้นที่นั่น | ใช่ / ไม่ใช่ |
| เมื่อนายพรานมาจับนกกระจาบในครั้งที่ 2 ฝูงนกกระจาบใช้พลังความสามัคคีในการเอาตัวรอด | ใช่ / ไม่ใช่ |

**กระบวนการอ่าน:** การบูรณาการและตีความ

**สถานการณ์:** บริบทการอ่านเพื่อการศึกษา

**แหล่งที่มา:** เนื้อเรื่องเดียว

**รูปแบบของเนื้อเรื่อง:** แบบต่อเนื่อง

**ประเภทของเนื้อเรื่อง:** บอกเล่าอธิบายเหตุผล

**ลักษณะข้อสอบ:** แบบเลือกตอบเชิงซ้อน

**ความสอดคล้องตัวชี้วัด:** ท 1.1 ป.3/5 สรุปความรู้และข้อคิดจากเรื่องที่อ่านเพื่อนำไปใช้ในชีวิตประจำวัน

**คำถามที่ 3 แบบเติมคำตอบแบบปิด (อย่างน้อย 1 คำถาม)**

จากนิทานข้างต้น นกกระจาบใช้สิ่งใดเอาตัวรอดจากนายพราน

**คำตอบ**.................................................................................................

**เฉลย/แนวคำตอบ คำตอบที่** : ความสามัคคี การร่วมมือร่วมใจ การเป็นหนึ่งเดียวกัน

**กระบวนการอ่าน:** การบูรณาการและตีความ

**สถานการณ์:** บริบทการอ่านเพื่อการศึกษา

**แหล่งที่มา:** เนื้อเรื่องเดียว

**รูปแบบของเนื้อเรื่อง:** แบบต่อเนื่อง

**ประเภทของเนื้อเรื่อง:** บอกเล่าอธิบายเหตุผล

**ลักษณะข้อสอบ:** เติมคำตอบ

**ความสอดคล้องตัวชี้วัด:** ท 1.1 ป.3/5 สรุปความรู้และข้อคิดจากเรื่องที่อ่านเพื่อนำไปใช้ในชีวิตประจำวัน

**คำถามที่ 4 แบบเติมคำตอบแบบเปิด (อย่างน้อย 1 คำถาม)**

ข้อความด้านล่างในตารางเป็นการแสดงความคิดเห็นเกี่ยวกับความสามัคคี ให้นักเรียนพิจารณาว่าข้อความใดสนับสนุนหรือขัดแย้งกับการกระทำของ พญานกกระจาบ โดยใช้เครื่องหมายวงกลม ดังตัวอย่าง

|  |  |
| --- | --- |
| **ข้อความ** | **คำตอบ** |
| ความสามัคคีช่วยให้งานประสบความสำเร็จ  | สนับสนุน / ขัดแย้ง |
| ความสามัคคีสามารถทำได้ด้วยตัวคนเดียว | สนับสนุน / ขัดแย้ง |
| ความสามัคคีทำให้เกิดความสงบสุข | สนับสนุน / ขัดแย้ง |
| ความสามัคคีทำให้คนในกลุ่มเป็นหนึ่งเดียวกัน | สนับสนุน / ขัดแย้ง |
| ความสามัคคีช่วยให้เราทำอะไรก็ได้ตามใจตนเอง | สนับสนุน / ขัดแย้ง |

**เฉลย/แนวคำตอบ คำตอบที่ :**

|  |  |
| --- | --- |
| **ข้อความ** | **คำตอบ** |
| ความสามัคคีช่วยให้งานประสบความสำเร็จ  | สนับสนุน / ขัดแย้ง |
| ความสามัคคีสามารถทำได้ด้วยตัวคนเดียว | สนับสนุน / ขัดแย้ง |
| ความสามัคคีทำให้เกิดความสงบสุข | สนับสนุน / ขัดแย้ง |
| ความสามัคคีทำให้คนในกลุ่มเป็นหนึ่งเดียวกัน | สนับสนุน / ขัดแย้ง |
| ความสามัคคีช่วยให้เราทำอะไรก็ได้ตามใจตนเอง | สนับสนุน / ขัดแย้ง |

**กระบวนการอ่าน:** การบูรณาการและตีความ

**สถานการณ์:** บริบทการอ่านเพื่อการศึกษา

**แหล่งที่มา:** เนื้อเรื่องเดียว

**รูปแบบของเนื้อเรื่อง:** แบบต่อเนื่อง

**ประเภทของเนื้อเรื่อง:** บอกเล่าอธิบายเหตุผล

**ลักษณะข้อสอบ:** เติมคำตอบตอบเชิงซ้อน

**ความสอดคล้องตัวชี้วัด:** ท 1.1 ป.3/5 สรุปความรู้และข้อคิดจากเรื่องที่อ่านเพื่อนำไปใช้ในชีวิตประจำวัน

**คำถามที่ 5 แบบเติมคำตอบแบบอิสระ (อย่างน้อย 1 คำถาม)**

นักเรียนนำข้อคิดจากนิทานที่อ่านมาใช้อย่างไรในชีวิตประจำวัน

คำตอบ.................................................................................................

**เฉลย/แนวคำตอบ คำตอบที่ :** นักเรียนเขียนยกตัวอย่างเกี่ยวกับเรื่องความสามัคคี การคิดไตร่ตรองให้รอบคอบก่อนตัดสินใจ

**กระบวนการอ่าน:** การบูรณาการและตีความ

**สถานการณ์:** บริบทการอ่านเพื่อการศึกษา

**แหล่งที่มา:** เนื้อเรื่องเดียว

**รูปแบบของเนื้อเรื่อง:** แบบต่อเนื่อง

**ประเภทของเนื้อเรื่อง:** บอกเล่าอธิบายเหตุผล

**ลักษณะข้อสอบ:** เติมคำตอบ

**ความสอดคล้องตัวชี้วัด:** ท 1.1 ป.3/5 สรุปความรู้และข้อคิดจากเรื่องที่อ่านเพื่อนำไปใช้ในชีวิตประจำวัน